**«Προκήρυξη μιας (1) θέσης μαθητή/τριας στη Γ΄ Λυκείου** **του 2ου Πρότυπου ΓΕΛ Θεσσαλονίκης** **για το σχολικό έτος 2020-2021»**

Το ΕΠ.Ε.Σ. του 2ου Πειραματικού ΓΕΛ Θεσσαλονίκης, αφού έλαβε υπόψη τον Ν.4692/2020 (άρθρο 18, παράγραφοι 1, 2,) και την με αρ. 73226/Δ6/12-6-2020 (ΦΕΚ 2261 Β΄) Υ.Α περί εισαγωγής των μαθητών/τριών σε Π.Σ και ΠΕΙ.Σ για το σχολ. έτος 2020-2021,

**προκηρύσσει**

 **μια (1) θέση μαθητή/τριας στη Γ΄ Λυκείου** για το σχολικό έτος 2020-2021, η οποία θα πληρωθεί μετά τη διενέργεια δοκιμασίας (τεστ) δεξιοτήτων στη Γλώσσα και τα Μαθηματικά.

Οι ενδιαφερόμενοι γονείς μπορούν να υποβάλουν την επισυναπτόμενη ηλεκτρονική αίτηση στη διεύθυνση mail@2lyk-peir-thess.thess.sch.gr

 έως **τη Δευτέρα 07/09/2020, έως τις 09.00**.

Η γραπτή δοκιμασία θα διεξαχθεί τη **Δευτέρα 07/09/2020** και **ώρα 09.30 στον 3ο όροφο του σχολείου, Εθνικής Αμύνης 26, τηλ. 2310 854-440.**

Η διάρκεια της εξέτασης είναι τρεις (3) ώρες για τα Πρότυπα Λύκεια. Όλοι ανεξαιρέτως οι υποψήφιοι/ες εξετάζονται στα ίδια θέματα στη Γλώσσα και τα Μαθηματικά, στην ύλη της Β΄ Λυκείου. Τονίζεται ότι τα θέματα είναι πολλαπλής επιλογής και δεν απαιτείται από τους/τις υποψηφίους/ες παραγωγή γραπτού ή προφορικού λόγου.

Οι υποψήφιοι μαθητές/τριες θα πρέπει να έχουν μαζί τους την αστυνομική τους ταυτότητα.

Οι γονείς/κηδεμόνες που επιθυμούν τα παιδιά τους να εξεταστούν ως μαθητές/τριες με αναπηρία και ειδικές εκπαιδευτικές ανάγκες πρέπει να υποβάλλουν εμπρόθεσμα την ηλεκτρονική Αίτηση και να προσκομίσουν αντίγραφο της γνωμάτευσης και οποιοδήποτε άλλο απαραίτητο δικαιολογητικό επικαλούνται, στο σχολείο, **τη Δευτέρα 07/09/2020, έως τις 09.00.**

Αν υπάρξει ένας (1) υποψήφιος μαθητής/τρια, το ΕΠ.Ε.Σ. του σχολείου θα αποφασίσει την εισαγωγή του/της στο σχολείο, χωρίς τη διενέργεια δοκιμασίας (τεστ) δεξιοτήτων.

Η Διευθύντρια

Δρ Αναστασία Μπιτσάνη